PolyAgent/wiki_georgian_en_parallel_20231101 huggingface dataset:
გო ჩოკ ტონგი

გო ჩოკ ტონგი (დ. 20 მაისი, 1941, სინგაპური) — სინგაპურელი პოლიტიკოსი, ქვეყნის მეორე პრემიერ-მინისტრი ლი კუან იუს შემდეგ 1990 წლის 28 ნოემბრიდან 2004 წლის 12 აგვისტომდე.
ბიოგრაფია
გო ჩოკ ტონგი დაიბადა 1941 წლის 20 მაისს. საშუალო განათლება მიიღო რაფლზას ინსტიტუტის კოლეჯში. კოლეჯის დასრულების შემდეგ სწავლა გააგრძელა სინგაპურის ეროვნულ უნივერსიტეტში, სადაც სწავლობდა ეკონომიკას.
1964 წელს გო ჩოკ ტონგმა მუშაობა დაიწყო სინგაპურის მთავრობის ადმინისტრაციის ეკონომიკური დაგეგმვის განყოფილებაში. 1966 წლიდან 1967 წლამდე სწავლობდა აშშ-ში, უილიამსის კოლეჯში, სადაც „ეკონომიკის განვითარების“ კურსის დასრულების შემდეგ მიიღო ეკონომიკის მაგისტრის ხარისხი.
1969 წლიდან გო ჩოკ ტონგი მუშაობდა ეროვნული გადაზიდვის კომპანიაში Neptune Orient Lines-ში, ეკავა საპროექტო დაგეგმარების განყოფილების მმართველის, ხოლო შემდეგ ფინანსური დირექტორის თანამდებობა. 1973 წლის ნოემბრიდან 1977 წლის სექტემბრამდე გო ჩოკ ტონგი იყო კომპანიის მმართველი დირექტორი.
1976 წელს გო აირჩიეს სინგაპურის პარლამენტში მერინ-პარადის საარჩევნო ოლქიდან, როგორც პარტია სახალხო მოქმედების წევრი. 1977 წლიდან 1979 წლამდე იყო ფინანსების უფროსი სახელმწიფო მინისტრი. 1979 წლიდან 1990 წლამდე ეკავა ვაჭრობისა და მრეწველობის მინისტრის, ჯანმრთელობის მინისტრისა და თავდაცვის მინისტრის თანამდებობა. 1985 წლიდან 1990 წლამდე იგი იყო სინგაპურის მთავრობის თავჯდომარის მოადგილე.
1990 წლის 28 ნოემბერს გო ჩოკ ტონგი გახდა სინგაპურის მეორე პრემიერ-მინისტრი და შეცვალა ლი კუან იუ. 2004 წლის 12 აგვისტომდე გო დარჩა მთავარ სახელმწიფო თანამდებობაზე. ახალი პრემიერ-მინისტრის ლი სიან ლუნის თხოვნით დარჩა მთავრობაში უფროსი მინისტრის თანამდებობაზე და ასევე ხელმძღვანელობდა სინგაპურის სავალუტო სამმართველოს. ეს თანამდებობები ეკავა 2011 წლამდე.
1979 წლიდან გო ჩოკ ტონგი შედიოდა მმართველი სახალხო მოქმედების პარტიის მთავარ აღმასრულებელ კომიტეტში, ეკავა გენერალური მდივნის თანამდებობა (1979-1984 წწ.), გენერალური მდივნის პირველი მაოდგილის (1984-1992 წწ.) და გენერალური მდივნის (1992-2004 წწ.) თანამდებობები. 2004 წლის დეკემბერში გომ დატოვა პარტიის თავჯდომარის თანამდებობა.
2011 წლის 24 ივნისს იაპონიის მთავრობამ დააჯილდოვა ამომავალი მზის ორდენით.
ოჯახი
გო ჩოკ ტონგის მეუღლე არის ტან ჩუ ლენგი, რომელიც პროფესიით იურისტია. მათ ჰყავთ ორი შვილი, ბიჭი და გოგო, რომლებიც ტყუპები არიან. მათი ვაჟი, გო ჯინ ჰიანი არის ექიმი და მათი ქალიშვილი, გო ჯინ თენგი, მეუღლესთან, ლი კრეველთან ერთად ცხოვრობს ლონდონში. გო ჩოკ ტონგს მოსწონს გოლფი და ჩოგბურთი.
ლიტერატურა
Impressions of the Goh Chok Tong Years in Singapore by Bridget Welsh, James Chin, Arun Mahizhnan and Tan Tarn How (Editors), Singapore: NUS Press, 2009.
Brand Singapore: How Nation Branding Built Asia's Leading Global City by Koh, Buck Song. Marshall Cavendish, Singapore, 2011. .
Article on civil society in the Goh Chok Tong era – "What plants will grow under the tembusu tree?" by Koh Buck Song, The Straits Times 9 May 1998.
Tall Order by Shing Huei Peh, Singapore: World Scientific, 2018.
რესურსები ინტერნეტში
სქოლიო
დაბადებული 20 მაისი
დაბადებული 1941
სინგაპურის პრემიერ-მინისტრები
ირმა ნადირაშვილი

ირმა ნადირაშვილი (დ. 15 მარტი, 1970, სიღნაღი) — ქართველი პოლიტიკოსი, ჰუმანიტარი.
დაამთავრა ივანე ჯავახიშვილის სახელობის თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. 1994–2005 წლებში მუშობდა სამაუწყებლო კომპანია რუსთავი 2-ის კორესპონდენტად. 2005–2007 წლებში იყო ნავთობისა და გაზის სააგენტოს უფროსის მოადგილე. 2008 წელს შრომის, ჯანმრთელობის და სოციალური დაცვის სამინისტროს საზოგადოებასთან ურთიერთობის დეპარტამენტის უფროსი. 2008–2009 წლებში კი სამაუწყებლო კომპანია რუსთავი 2-ის პროგრამა „პოსტ სკრიპტუმის“ მთავარი პროდიუსერი. 2009–2010 წლებში — სამაუწყებლო კომპანია რუსთავი 2-ის საინფორმაციო სამსახურის უფროსი. 2010–2012 წლებში — საქართველოს პრეზიდენტის ადმინისტრაციის უფროსის მოადგილე. 2012–2016 წლებში იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: "ერთიანი ნაციონალური მოძრაობა — „მეტი სარგებელი ხალხს“. 2016–2020 წლებში — საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“, ხოლო 2017 ფრაქცია „ევროპული საქართველო — მოძრაობა თავისუფლებისთვის“ წევრი.
რესურსები ინტერნეტში
სქოლიო
დაბადებული 15 მარტი
დაბადებული 1970
საქართველოს VIII მოწვევის პარლამენტის წევრები
საქართველოს IX მოწვევის პარლამენტის წევრები
საქართველოს IX მოწვევის პარლამენტის წევრი ქალები
თბილისის სახელმწიფო უნივერსიტეტის კურსდამთავრებულები
სიღნაღში დაბადებულები
ირმა
Comitas malayana

Comitas malayana — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
Emzarios Bentinidis

Emzarios Bentinidis (born Emzar Bedineishvili on August 16, 1975 in Tbilisi) is a male freestyle wrestler from Georgia. He represented Georgia at the 2000 Summer Olympics and Greece in the 2004 Summer Olympics. Representing Greece, he also participated in Men's freestyle 74 kg at 2008 Summer Olympics. He lost in the quarterfinal to Soslan Tigiev from Uzbekistan.
He won a bronze medal at 2008 European Wrestling Championships. He is currently the coach of India wrestler Bajrang Punia who won a bronze medal at Tokyo 2020.
References
External links
Wrestler bio on beijing2008.com
Male sport wrestlers from Georgia (country)
Olympic wrestlers for Georgia (country)
Olympic wrestlers for Greece
Wrestlers at the 2000 Summer Olympics
Greek male sport wrestlers
Wrestlers at the 2004 Summer Olympics
Wrestlers at the 2008 Summer Olympics
1975 births
Living people
Sport wrestlers from Tbilisi
Emigrants from Georgia (country) to Greece
European champions for Greece
European Wrestling Championships medalists
ნასიმის ძეგლი (ბაქო)

ნასიმის ძეგლი (ბაქო)
ნასიმის ძეგლი ბაქოში — XIV-XV საუკუნეების აზერბაიჯანელი პოეტის, იმადედინ ნასიმის ძეგლი, რომელიც 1980 წელს ბაქოში დაიდგა.
1973 წელს ნასიმის 600 წლის იუბილე აღინიშნა სახელმწიფო დონეზე. ცნობილ პოეტზე დაიწერა სამეცნიერო ნაშრომები, მონოგრაფიები, ჰასან სეიდბეილიმ გადაიღო ფილმი „ნასიმი“, ფიქრეთ ამიროვმა დაასრულა ბალეტი „თქმულება ნასიმიზე“, ისა ჰუსეინოვმა დაწერა რომანი, — პოემა „ნასიმი“. სკულპტურის შექმნა დაევალა მონუმენტური ძეგლების ოსტატს ტოკაი მამედოვს, რომელმაც სამუშაო კოლეგასთან, იბრაჰიმ ზეინალოვთან ერთად შეასრულა. სკულპტურას აქვს 69 სმ-იანი მოდელი და 2 მეტრიანი მაკეტი. მოგვიანებით, 6,5 მ. სიმაღლის ქანდაკება დაიდგა ბაქოს ერთ-ერთ ცენტრალურ ბაღში.
სქოლიო
ქანდაკებები
1980 წლის ნამუშევრები
ბლან-დე-მომინი

ბლან-დე-მომინი — მთა პენინის ალპებში, შვეიცარიაში. მდებარეობს სოფელ ცინალის სამხრეთით, ვალეს კანტონში. აღმართულია ბესოსა და ცინალროტჰორნის მთებს შორის. ამ უკანაკსნელთან დაკავშირებულია არეტ-დიუ-ბლანის ქედით.
რესურსები ინტერნეტში
Blanc de Moming on Hikr
ალპები
შვეიცარიის მთები
ახმეტის ბზიანის საყდარი

ახმეტის ბზიანის საყდარი – ეკლესია ახმეტის მუნიციპალიტეტში. მდებარეობს ახმეტის დასავლეთით, ხევის პირას. განეკუთვნება გვიანდელ შუა საუკუნეებს.
ეკლესია დარბაზულია, გეგმით სწორკუთხა (5,5 X 4,1 მ). ნაგებია თანაბარი ზომის რიყის ქვით. წყობის რიგების სწორხაზოვნება დაცულია. ძეგლი დაზიანებულია: ჩამონგრეულია კამარის დასავლეთ ნახევარი, ფასადებზე ჩამოცვენილია საპირე ქვების მნიშვნელოვანი ნაწილი.
ეკლესიაში შესასვლელი სამხრეთ კედლის დასავლეთ ნაწილშია. კარი კარგად შერჩეული წვრილი რიყის ქვით ნაწყობი თაღითაა გადახურული. თაღის მალი კარის ღიობის სიგანეს ოდნავ აღემატება, რის გამოც ქუსლების დონეზე თითო პატარა საფეხურია შექმნილი. აღმოსავლეთით, ნახევარწრიულ აფსიდში ერთადერთი თაღოვანი სარკმელია, რომლის ორივე მხარეს თითო სწორკუთხა ნიშია. სარკმლის შიგნითა თაღი ნახევარწრიულია, გარეთა - ნალისებრი. აფსიდი დასრულებულია წესიერი ფორმის, ღორღისა და დუღაბის სხმული კონქით. სხმულია კამარაც, იგი განივჭრილში ნახევარწრიული მოხაზულობისაა.
ლიტერატურა
ახმეტის მუნიციპალიტეტის ტაძრები
დურუჯი (ჟურნალი)

დურუჯი (ჟურნალი)
„დურუჯი“ — რუსთაველის სახელობის თეატრის მსახიობთა კორპორაცია „დურუჯის“ ერთდროული ჟურნალი. ჟურნალის ერთადერთი ილუსტრირებული, 20-გვერდიანი სადღესასწაულო ნომერი გამოვიდა 1926 წლის 19 იანვარს კონსტანტინე მარჯანიშვილის პატივსაცემად.
ლიტერატურა
საქართველოს ჟურნალები
ქართულენოვანი ჟურნალები
ტათევის საბაგირო გზა

ტათევის საბაგირო გზა — 5.7 კმ (3.5 მ) სიგრძის საბაგირო გზა სომხეთში, სოფელ ჰალიძორსა და ტათევის მონასტერს შორის. იგი არის მსოფლიოში ყველაზე გრძელი საბაგირო გზა, რომელსაც გააჩნია მხოლოდ ორი სადგური (ზემო სადგური ტათევში, ქვემო ჰალიძორში). შესულია გინესის რეკორდების წიგნში როგორც ყველაზე გრძელი, უწყვეტი, ორმაგი საბაგირო გზა. კონსტრუქციის შენება დასრულდა 2010 წლის 16 ოქტომბერს.
მდებარეობს სომხეთის სამხრეთ ნაწილში, ირანის საზღვართან ახლოს. იწყება სოფელ ჰალიძორის მთავარი გზატკეცილიდან, რომელიც აკავშირებს სოფელს ერევანთან და სრულდება სოფელ ტათევში IX საუკუნის ტათევის სამონასტრო კომპლექსთან ახლოს.
საბაგიროს გააჩნია ორი კაბინა, თითოეულს შეუძლია გადაიყვანოს 25 მგზავრი. კაბინა ავითარებს 37 კმ/სთ სიჩქარეს, ერთ გზის გავლას 10 წუთი სჭირდება. ყველაზე მაღლა საბაგირო 320 მ-ზე (1050 ფტ) ადის. ადგლილობრივ მოსახლეებს მგზავრობა 500 სომხურ დრამად შეუძლიათ ($ 1.20), სხვებმა კი ერთ გზაში 4000 დრამი ($9.80) უნდა გადაიხადონ.
საბაგირო გზის აშენება $18 მილიონი დაჯდა, თუმცა ამ თანხის დიდი ნაწილი კერძო შემოწირულობებია. 2010 წელს საბაგირო გზის გახსნას დაესწრო სომხეთის პრეზიდენტი სერჟ სარქისიანი და სომხეთის კათოლიკოსი გარეგინ II, 7 ადგილობრივ ბავშვთთან ერთად. მათ პირველად გაირეს ეს გზა.
რესურსები ინტერნეტში
Wings of Tatev in Guinness Book of Records (video) | Armenia News - NEWS.am
სქოლიო
საბაგირო გზები
გინესის მსოფლიო რეკორდების წიგნის რეკორდსმენები
ტრანსპორტი სომხეთში
კონსტანცა

კონსტანცა — უძველესი ქალაქი აღმოსავლეთ რუმინეთში, დობრუჯას რაიონში, შავი ზღვის სანაპიროზე. კონსტანცის ჟუდეცის ადმინისტრაციული ცენტრი. დაარსდა დაახლოებით ძვ. წ. 600 წელს. 2009 წლის მონაცემებით მოსახლეობა შეადგენს 302 040 ადამიანს.
კონსტანცაშია სიდიდით მეორე მეტროპოლიტენი რუმინეთში (ბუქარესტის მეტროპოლიტენის შემდეგ).
კონსტანცას პორტი, რომლის ფართობია 39.26 კმ² და სიგრძე დაახლოებით 30 კილომეტრი, არის უდიდესი პორტი შავ ზღვაზე და ერთ-ერთი უდიდესი ევროპაში.
სქოლიო
რუმინეთის ქალაქები
შავიზღვისპირა ქალაქები
თრასარი

თრასარი — მთა აზერბაიჯანსა და სომხეთში. მდებარეობს სიუნიქის პროვინცისა და აზერბაიჯანის საზღვარზე, სოფელ სარნაკუნქიდან ჩრდილო-აღმოსავლეთით 16 კილომეტრში. მწვერვალის სიმაღლე ზღვის დონიდან 3594 მეტრია და წარმოადგენს წღუკის ქედის ნაწილს.
იხილეთ აგრეთვე
სომხეთის მთები
სომხეთის ქედები
წღუკის ქედი
სქოლიო
აზერბაიჯანის მთები
სომხეთის მთები
მარტინ ვან ბურენი

მარტინ ვან ბურენი (დ. 5 დეკემბერი 1782 — გ. 24 ივლისი 1862) — ამერიკის შეერთებული შტატების რიგით მე-8 პრეზიდენტი 1837–1841 წლებში. ენდრიუ ჯექსონის პრეზიდენტობის დროს იგი იყო აშშ-ის ვიცე-პრეზიდენტი (1833–1837) და სახელმწიფო მდივანი (1829–1831). 1829 წელს იყო ნიუ-იორკის შტატის გუბერნატორი. იგი იყო პირველი პრეზიდენტი, ვინც ბრიტანული (ე. ი. ინგლისელი, უელსელი, შოტლანდიელი ან ირლანდიელი) წარმოშობის არ იყო – მისი წინაპრები ნიდერლანდელები იყვნენ. ვან ბურენი იყო ერთადერთი აშშ-ის პრეზიდენტებს შორის ვისთვისაც ინგლისური მშობლიური ენა არ იყო, მისი მშობლიური ენა იყო ნიდერლანდური. იგი ასევე იყო პირველი პრეზიდენტი, ვინც აშშ-ის დამოუკიდებლობის დეკლარაციის მიღების შემდეგ დაიბადა და პირველი, ვინც ნიუ-იორკიდან იყო.
ვან ბურენი იყო ერთ-ერთი ცენტრალური ფიგურა თანამედროვე პოლიტიკური ორგანიზაციების განვითარების საქმეში. ენდრიუ ჯექსონის ადმინისტრაციაში მოღვაწეობის დროს იგი იყო წამყვანი ფიგურა ჯექსონის დემოკრატიის ორგანიზაციული სტრუქტურის მშენებლობაში, განსაკუთრებით ნიუ-იორკის შტატში. თუმცა, მისი პრეზიდენტობის დროს ქვეყანას ეკონომიკური სიძნელეები ჰქონდა. არუსტუკის უსისხლო ომის დროს მნიშვნელოვნად დაიძაბა ურთიერთობა ბრიტანეთთან და მის კოლონია კანადასთან. 1840 წლის საპრეზიდენტო არჩევნებში იგი ვიგების კანდიდატმა უილიამ ჰენრი ჰარისონმა დაამარცხა.
აშშ-ის ისტორიაში მხოლოდ მარტინ ვან ბურენი და თომას ჯეფერსონი იყვნენ სხვადასხვა დროს პრეზიდენტიც, ვიცე-პრეზიდენტიც და სახელმწიფო მდივანიც.
სქოლიო
აშშ-ის პრეზიდენტები
აშშ-ის ვიცე-პრეზიდენტები
აშშ-ის სახელმწიფო მდივნები
აშშ-ის სენატორები
ნიუ-იორკის გუბერნატორები
დაბადებული 5 დეკემბერი
დაბადებული 1781
გარდაცვლილი 24 ივლისი
გარდაცვლილი 1862
იჰარა საიკაკუ

იჰარა საიკაკუ (ნამდვილი სახელი ჰირაიამა ტოგო) (დ. 1642 ― გ. 9 სექტემბერი, 1693) ― იაპონელი მწერალი.
წერდა ჰაიკუს ჟანრის სახუმარო ლექსებს. სათავე დაუდო ქალაქური ნოველის ჟანრს - „მოთხრობები წუთისოფელზე“. მისი შემოქმედების საუკეთესო ნიმუშებია რომანები „მარტოხელა კაცის სასიყვარულო თავგადასავლები“ (1682), „მარტოხელა ქალის სასიყვარულო თავგადასავლები“, მოთხრობათა კრებული „სიყვარულში გადავარდნილი ხუთი ქალი“ (ორივე 1686). იჰარა ამხელდა იაპონურ ადათ-წესების სისასტიკეს, კანონის სიმკაცრეს. ბოლო წლების თხზულებებში, ნაწილობრივ, სახელგანთქმულ კრებულში „იაპონიის საუკუნო საუნჯე“ (1688) იჰარა დაინტერესებულია მოქალაქეთა ეკონომიური და სოციალური ცხოვრებითაც. წერდა ცოცხალ სალაპარაკო ენაზე. საფუძველი ჩაუყარა ახალ სტილს იაპონურ ლიტერატურაში.
ლიტერატურა
სქოლიო
იაპონელი მწერლები
დაბადებული 1642
გარდაცვლილი 1693
ალიბეგაშვილი

ალიბეგაშვილი
საკუთარი სახელი ალიბეგაშვილი შეიძლება აღნიშნავდეს ერთ-ერთ შემდეგ პიროვნებათაგანს:
გაიანე ალიბეგაშვილი — ქართველი ხელოვნების ისტორიკოსი
გიორგი ალიბეგაშვილი — ქართველი ფილოლოგი
იანო ალიბეგაშვილი — ქართველი საოპერო მოღერალი (სოპრანო)
ლელა ალიბეგაშვილი — ქართველი მსახიობი
ტარიელ ალიბეგაშვილი — ქართველი სპორტსმენი
ქართული გვარები
შამბულბინა

შამბულბინა — სოფელი აზერბაიჯანში, ბელაქანის რაიონში.
რესურსები ინტერნეტში
ბელაქანის რაიონის სოფლები
მალხაზ თავართქილაძე

მალხაზ თავართქილაძე (დ. 13 ივნისი, 1950, თბილისი) — ქართველი არქიტექტორი, მომღერალი (ბარიტონი). საქართველოს სახალხო არტისტი (1984).
ბიოგრაფია
1974 წელს დაამთავრა საქართველოს პოლიტექნიკური ინსტიტუტის არქიტექტურის ფაკულტეტი.
1974–1983 წლებში მუშაობდა საპროექტო ინსტიტუტ „საქქალაქმშენსახპროექტში“, 1983–1998 წლებში კი ცეკავშირის საწარმოო გაერთიანება „საქკოოპდიზაინ რეკლამის“ დირექტორად. მისი პროექტით აშენდა არაერთი შენობა-ნაგებობა. ბავშვთა პანსიონატი დაბა ლესელიძეში (1978), ბავშვთა დასასვენებელი სახლი ქობულეთში (1980)–ორივე არქიტექტორ ლ. ლორთქიფანიძესთან ერთად. სასტუმრო „დიდველი“ ბაკურიანში (2004); სწრაფი კვების კაფე „ნიკალა“ თბილისში (2002–2010) და სხვა.
მონაწილეობდა საქართველოს პოლიტექნკური ინსტიტუტის საესტრადო ორკესტრში (ხელმძღვ. ს. ტუღუში) და ვაჟთა კაპელაში (ხელმძღვ. ი. კუბლაშვილი), ხოლო 1971 წლიდან ტრიოში (მ. თავართქილაძე, დ. აბესაძე, თ. სეფერთელაძე), რომელსაც 1973 წლიდან ეწოდა „ცისფერი ტრიო“. მან არაერთი სიმღერა გადაამუშავა ანსამბლისთვის. გასტროლებით შემოვლილი აქვს მსოფლიოს მრავალი ქვეყანა, მათ შორის აშშ, კანადა, ინგლისი, მექსიკა, იაპონია და სხვა.
ჯილდოები და აღიარება
1981 — საქართველოს დამსახურებული არტისტი
1984 — საქართველოს სახალხო არტისტი
2002 — ღირსების ორდენი
რესურსები ინტერნეტში
ლეგენდარულ ანსამბლ „ცისფერი ტრიოს“ ისტორიული ტრიუმფი
დაბადებული 13 ივნისი
დაბადებული 1950
ქართველი არქიტექტორები
ქართველი მომღერლები
საქართველოს სსრ-ის დამსახურებული არტისტები
საქართველოს სსრ-ის სახალხო არტისტები
საქართველოს ღირსების ორდენის კავალრები
მარიცის თემი

მარიცის თემი — თემი სამხრეთ-ცენტრალურ ბულგარეთში. შედის პლოვდივის ოლქში. თემის მოსახლეობაა 30 720 ადამიანი, ხოლო ფართობი შეადგენს 342.66 კმ²-ს. მოიცავს 19 დასახლებულ პუნქტს. ადმინისტრაციული ცენტრია ქალაქი პლოვდივი, თუმცა ის არ შედის თემის შემადგენლობაში.
იხილეთ აგრეთვე
ბულგარეთის თემები
ბულგარეთის ადმინისტრაციული დაყოფა
პლოვდივის ოლქი
რესურსები ინტერნეტში
Официален сайт на Община Марица
პლოვდივის ოლქის თემები
ბულგარეთის თემები
Hueytamalco

Hueytamalco (municipality) is a town and municipality in the Mexican state of Puebla in south-eastern Mexico.
References
Municipalities of Puebla
რაციონალური რიცხვი

რაციონალური რიცხვი
მათემატიკაში რიცხვს ეწოდება რაციონალური, თუ ის შეიძლება გამოისახოს როგორც ორი მთელი რიცხვის ერთმანეთზე გაყოფის შედეგი, ანუ c რაციონალური რიცხვია, თუკი ის შეიძლება ჩაიწეროს როგორც c=a/b, სადაც a და b მთელი რიცხვებია და ამასთან b არ უდრის ნოლს.
ნებისმიერი რაციონალური რიცხვი შეიძლება ჩაიწეროს უსასრულოდ ბევრი სხვადასხვა ფორმით, მაგალითად 1/2=2/4=3/6=..., მაგრამ კანონიკურ ფორმად ითვლება ის ჩანაწერი რომელშიც მრიცხველს და მნიშვნელს არ გააჩნია 1ის გარდა სხვა საერთო გამყოფი. ყველა ნულისაგან განსხვავებულ რაციონალურ რიცხვს გააჩნია ერთადერთი კანონიკური ფორმა.
ათობით სისტემაში ყველა რაციონალური რიცხვის ჩანაწერი ან სასრულია ან პერიოდული (ეს მტკიცება სამართლიანია ნებისმიერი ფუძის მქონე სისტემისათვის, ანუ თუ რიცხვის ჩანაწერი პერიოდულია ათობით სისტემაში, ის პერიოდული იქნება ორობითშიც, თექვსმეტობითშიც და ა.შ.). ნამდვილ რიცხვებს რომლებიც რაციონალური არაა ირაციონალური რიცხვები ეწოდება.
მათემატიკურ აღნიშვნებში რაციონალური რიცხვები განიმარტება როგორც სადაც რაციოინალურ რიცხვთა სიმრავლეა ხოლო მთელ რიცხვთა სიმრავლე.
ლიტერატურა
რიცხვთა თეორია
არითმეტიკა
მათემატიკა
ახუნოვო (ბლაგოვარის რაიონი)

ახუნოვო (ბლაგოვარის რაიონი)
ახუნოვო — სოფელი რუსეთის ფედერაციაში, ბაშკირეთის რესპუბლიკის ბლაგოვარის რაიონში.
2010 წლის მონაცემებით სოფელში ცხოვრობს 214 ადამიანი. რაიონულ ცენტრ იაზიკოვოდან დაშორებულია 39 კილომეტრით. უახლოესი რკინიგზის სადგურია ბლაგოვარი, რომელიც დაშორებულია 52 კმ-ით.
2002 წლის აღწერის მიხედვით მოსახლეობის უმრავლესობას ბაშკირები (36 %) და თათრები (39 %) შეადგენენ .
რესურსები ინტერნეტში
Совет муниципальных образований Республики Башкортостан.
სქოლიო
ბლაგოვარის რაიონის სოფლები
Lambayong

Lambayong, officially the Municipality of Lambayong (Jawi: ايڠد نولمبايوڠ), is a 2nd class municipality in the province of Sultan Kudarat, Philippines. According to the 2020 census, it has a population of 79,739 people.
Etymology
Lambayong is named after the flower-bearing creeper that grows in profusion on wet lands with which the town has plenty. The purplish cup-like petals are a sight to behold from a distance as they undulate with the dark waxy-textured green leaves when blown by the wind.
The word Lambayong/Lambayung in Maguindanaon means purple.
History
Area presently under the jurisdiction of Lambayong was transferred from the Province of Cotabato to the Province of Sultan Kudarat on November 22, 1973, by virtue of Presidential Decree No. 341 of President Ferdinand Marcos. It was established as a new municipality named Mariano Marcos in honor of the President's father.
On October 12, 1988, President Corazon Aquino signed Republic Act No. 6676, renaming the municipality to its current name.
Geography
Barangays
Lambayong is politically subdivided into 26 barangays. Each barangay consists of puroks while some have sitios.
Caridad (Cuyapon)
Didtaras
Gansing (Bilumen)
Kabulakan
Kapingkong
Katitisan
Lagao
Lilit
Madanding
Maligaya
Mamali
Matiompong
Midtapok
New Cebu
Palumbi
Pidtiguian
Pimbalayan
Pinguiaman
Poblacion (Lambayong)
Sadsalan
Seneben
Sigayan
Tambak
Tinumigues
Tumiao (Tinaga)
Udtong
Climate
Demographics
Economy
References
External links
Lambayong Profile at PhilAtlas.com
Lambayong Profile at the DTI Cities and Municipalities Competitive Index
[ Philippine Standard Geographic Code]
Philippine Census Information
Local Governance Performance Management System
Municipalities of Sultan Kudarat
რეიჩელ მორისონი

რეიჩელ მორისონი (დ. 27 აპრილი, 1978) — ამერეკელი ქალი კინოოპერატორი, ამერიკის კინიოპერატორთა საზოგადოების წევრი. მორისონი პირველი ქალია, რომელმაც მიიღო ოსკარის ნომინაცია საუკეთესო ოპერატურისთვის ფილმისთვის „მადბაუნდი“ (2017).
დაიბადა და გაიზარდა კემბრიჯში, მასაჩუსეტსში. დაამთავრა ნიუ-იორკის უნივერსიტეტი, შემდგომში — ამერიკის კინოინსტიტუტის კონსერვატორია.
ფილმოგრაფია
რესურსები ინტერნეტში
სქოლიო
დაბადებული 27 აპრილი
დაბადებული 1978
ამერიკელი კინოოპერატორები
ამერიკელი ებრაელები
ამერიკელი ქალი კინოოპერატორები
ნიუ-იორკის უნივერსიტეტის კურსდამთავრებულები
Schwalm (Meuse)

Schwalm (Meuse)
The Schwalm (German) or Swalm (Dutch), is a small river in Germany and the Netherlands, tributary to the river Meuse. Its source is near Wegberg, in the district Heinsberg, south-west of Mönchengladbach, in North Rhine-Westphalia (Germany). The Schwalm flows through Wegberg and Brüggen before flowing into the Meuse across the border with the Netherlands, in Swalmen. Its total length is 45 km.
Sources
The original source region has since become an area of carr with poor water quality. The water of the Schwalm comes mainly from Rheinbraun's waste water pits. This brown coal open cast mine is required to feed the waste water into the surface water. Otherwise it would fill the mine, which is up to 230 metres deep.This is achieved by means of shafts (Schlitzschächten) through which the water flows back into the groundwater. If it were not for these shafts, the rivers Niers and Schwalm would long since have dried up. This would also destroy the mixed alder and ash wet woodland typical of the region.
Course
The source of the Schwalm is in a wetland area south of the German village of Wegberg-Tüschenbroich at an elevation of about . From there the river flows mainly through the Maas-Schwalm-Nette Nature Park, its riverbed running between the rivers Rur, Nette and Niers.
Of its total length from this source to its mouth on the Meuse, near the village of Swalmen at about , 13 kilometres of the river run through Dutch territory.
Parts of the river which, for example, run past the villages of Wegberg, Niederkrüchten, Schwalmtal, Brüggen-Born, Brüggen and Swalmen, form natural meanders.
The catchment area of the Schwalm is 268.7 square kilometres, of which around 27 square kilometres lie in the Netherlands.
Tributaries
Beeckbach
Mühlenbach
Knippertzbach
Kranenbach
Elmpter Bach
Flora and fauna
The carr and heath/bog areas along the Schwalm provide a diverse habitat for fauna and flora. Frogs, dragonflies, damselflies, bluethroat, kingfisher and golden oriole are to be found as are water crowfoot, bog myrtle and other rare plants. brown trout, barbel and chub are at home in the river; along the river banks are also various members of the eter water rat family.
References
External links
Maas-Schwalm-Nette Nature Park
Schwalm-Nette Nature Reserve
Rivers of the Netherlands
Rivers of Limburg (Netherlands)
Rivers of North Rhine-Westphalia
Beesel
Roermond
Rivers of Germany
International rivers of Europe
სროლა საგარეჯოში

სროლა საგარეჯოში — მასობრივი სროლა საგარეჯოში 2023 წლის 19-20 იანვრის ღამეს. სროლა მოხდა საცხოვრებელი კორპუსის ერთ-ერთი ბინიდან, რის შედეგადაც მსროლელმა მოკლა 5, ხოლო დაჭრა – 5 პირი. სროლა დაახლოებით 1 საათის განმავლობაში გრძელდებოდა. მსროლელმა, სავარაუდოდ ცეცხლსასროლი იარაღიდან გასროლით, თავი მოიკლა.
ინციდენტი
სროლა მოხდა საცხოვრებელი კორპუსის ერთ-ერთი ბინიდან. მსროლელი ისროდა ქუჩაში ბინის ორივე აივნიდან, რის შედეგადაც დაიღუპა 5 პირი, მათ შორის ადგილზე გამოძახებული შინაგან საქმეთა სამინისტროს თანამშრომელიც. სროლის დაწყებისას ბინაში აგრეთვე იმყოფებოდა მსროლელის შვილი, რომელმაც დატოვა კორპუსი. შემთხვევის ადგილზე მოხდა პოლიციის დამატებითი ჯგუფებისა და შინაგან საქმეთა სამინისტროს სპეციალური დანიშნულების რაზმის მობილიზება, რომელთა მისვლისთანავე, მსროლელმა, სავარაუდოდ ცეცხლსასროლი იარაღიდან გასროლით, თავი მოიკლა. ბინაში შესვლისას შსს-ს წარმომადგენლებს მსროლელი გარდაცვლილი დახვდათ. შემთხვევის ადგილიდან ამოღებულ იქნა საბრძოლო მასალა და ცეცხლსასროლი იარაღები.
ინციდენტთან დაკავშირებით გამოძიება დაიწყო სისხლის სამართლის კოდექსის 109-ე მუხლის „ლ“ ქვეპუნქტით (ორი ან ორზე მეტი პირის განზრახ მკვლელობა) და 236-ე მუხლის მესამე ნაწილით (ცეცხლსასროლი იარაღის (გარდა სანადირო გლუვლულიანი ცეცხლსასროლი იარაღისა (თოფისა)), საბრძოლო მასალის, ფეთქებადი ნივთიერების ან ასაფეთქებელი მოწყობილობის მართლსაწინააღმდეგო შეძენა, შენახვა, ტარება, დამზადება, გადაზიდვა, გადაგზავნა ან გასაღება).
მსროლელი
გამოძიების ინფორმაციით, მსროლელი 1974 წელს დაბადებული ვეტერანი ნოდარ ათუაშვილი იყო. იგი საქართველოს შეიარაღებულ ძალებში მსახურობდა 2006 წლიდან 2021 წლამდე. მონაწილეობდა აგვისტოს ომსა და ავღანეთის რესპუბლიკაში მიმდინარე სამშვიდობო მისიებში.
გამოხმაურებები
შემთხვევის ადგილზე ჩავიდა შინაგან საქმეთა მინისტრი ვახტანგ გომელაური და მიუსამძიმრა გარდაცვლილთა ოჯახებს.
მოტივი
ერთ-ერთი ვერსიით, სროლას წინ უძღოდა კონფლიქტი მსროლელსა და მოკლულებს შორის.
სქოლიო
მასობრივი სროლები საქართველოში
პუიეუეს ეროვნული პარკი

პუიეუეს ეროვნული პარკი — ეროვნული პარკი, ჩილეში. მდებარეობს ჩილეს ლოს-ლაგოსისა და ლოს-რიოსის რეგიონებში. დაარსდა 1941 წელს. ფართობი 1,068 კმ².
იხილეთ აგრეთვე
ჩილეს ეროვნული პარკების სია
პუიეუე
რუპანკო
რესურსები ინტერნეტში
Landscape Scenes and Plants
ჩილეს ეროვნული პარკები
ლოს-ლაგოსის რეგიონის დაცული ტერიტორიები
ლოს-რიოსის რეგიონის დაცული ტერიტორიები
1941 წელს დაარსებული დაცული ტერიტორიები
წყაროსთავი (საგარეჯოს მუნიციპალიტეტი)

წყაროსთავი (საგარეჯოს მუნიციპალიტეტი)
წყაროსთავი (ყოფ. აღბულახი) — სოფელი საქართველოში, საგარეჯოს მუნიციპალიტეტში. მდებარეობს ივრის ზეგანზე. მდინარე ივრის მარცხენა მხარეს. ზღვის დონიდან 700 მეტრი, საგარეჯოდან 4 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 694 ადამიანი.
ლიტერატურა
სქოლიო
საგარეჯოს მუნიციპალიტეტის სოფლები